Rövşən Atakişioğlu

Rövşən Atakişioğlu (; ) — Yazıçı, publisist, Birinci Qarabağ müharibəsi iştirakçısı, 706 saylı həbi hissənin 5-ci batalyonunun komandir müavini (1992–1993).

 Həyatı 
Rövşən Atakişioğlu 1 avqust 1957-ci ildə  Laçın rayonunun Güləbird kəndində anadan olmuşdur. Orta təhsilini Güləbird kənd orta məktəbində başa vuraraq, 1974-cü ildə Kirovabad Dövlət Pedaqoji İnstitutunun (indiki Gəncə Dövlət Universiteti) Azərbaycan dili və ədəbiyyat fakültəsinə qəbul olunmuş, 1978-ci ildə həmin məktəbi Fərqlənmə diplomu ilə bitirmişdir. Təyinatla Laçın rayonuna göndərilmiş, doğma kəndinə ixtisası üzrə müəllim təyin edilmişdir.

1990-cı ildə ADPU-nun Şuşa filialında müəllim kimi pedaqoji fəaliyyətini davam etdirmişdir. 1992-ci ilin may ayının 10-dan Könüllülər dəstəsində Laçın və Qubadlı rayonlarının müdafiəsində erməni işğalçılarına qarşı döyüşmüş, 706 saylı həbi hissənin 5-ci batalyonunun komandir müavini təyin edilmişdir. 1993-cü ilin may ayında ordudan tərxis olunmuşdur.

Hal–hazırda Bakı şəhərində yaşayır. Ailəlidir. Üç qız və bir oğul atasıdır.

Xocalı şəhər 2 saylı orta məktəbin müəllimi işləyir.2024-cü ildə təqaüdə çıxmışdır.

 Ədəbi fəaliyyəti 
Rövşən Atakişioğlu Bakıda pedaqoji fəaliyyətin davam etdirməklə yanaşı, həm də bədii yaradıcılıqla məşğuldur.

 Kitabları 
 "Məni çağıran var" (şeirlər), Bakı, 2004.
 "Ayaq torpaqdan üzüləndə" (bədii-publisistik), Bakı, 2006.
 "Yolum dağlara sarıdı" (şeirlər), Bakı, 2007.
 "Ruhu gileyli anam" (bədii-publisistik), Bakı, 2014.

 İstinadlar 

Kateqoriya:Laçın rayonunda doğulanlar
Kateqoriya:Azərbaycan yazıçıları
Kateqoriya:Azərbaycanlı yazıçılar
Kateqoriya:Birinci Qarabağ müharibəsi iştirakçıları